Nigraĉapa kaliptomeno

La nigraĉapa kaliptomenoOrnitologia taksonomio. () estas birdospecio el la familio de kaliptomenedoj. Ĝi havas 9 subspeciojn troviĝantajn en Afriko.

Taksonomio
Laŭ AviListAviList v2025, konsultita la 22-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Calyptomenidae - kaliptomenedoj
Smithornis Bonaparte, CLJL, 1850
Smithornis capensis (Smith, A, 1839) - nigraĉapa kaliptomeno
Smithornis capensis delacouri Bannerman, DA, 1923
Smithornis capensis camarunensis Sharpe, RB, 1905
Smithornis capensis albigularis Hartert, EJO, 1904
Smithornis capensis meinertzhageni Van Someren, VGL, 1919
Smithornis capensis medianus Hartert, EJO; Van Someren, VGL, 1916
Smithornis capensis suahelicus Grote, H, 1926
Smithornis capensis cryptoleucus Clancey, PA, 1963
Smithornis capensis conjunctus Clancey, PA, 1963
Smithornis capensis capensis (Smith, A, 1839)

Etimologio
La scienca genra nomo Smithornis estas vortokunfando kreita omaĝe al la skota zoologo kaj esploristo Dr Andrew Smith kun la antikva greka sufikso ὄρνις, ὄρνιθος (ornis, ornitos = birdo)Birds of the World, African Broadbill.. Andrew Smith studis multajn birdojn en Sudafrikio kaj unuafoje priskribis la nigraĉapan kaliptomenon kiel  Platyrhynchus capensis en 1839.

La specia epiteto capensis, estas la latinigo de la Kabo de Bona Espero ĉar la nomiga subspecio troviĝas en Sudafrikio, kvankam ne en la kaba regiono.

Aspekto
La Nigraĉapa kaliptomeno estas tre strieca, plejparte bruna, fortika muŝkaptul-simila birdo. Ili havas malhelajn kronojn, kiuj estas nigraj ĉe la maskloj kaj grizaj ĉe la inoj de la orienta subspecio kaj nigrecaj ĉe ambaŭ seksoj de la subspecio S.c. meinertzhageni. La supraj partoj estas plejparte olivecbrunaj kun nigraj strioj, la bazoj de la plumoj sur la malsupra dorso kaj pugo estas blankaj kaj kaŝitaj kiam la birdo ripozas. La subaj partoj estas flavbrunaj aŭ kremblankaj kun nigraj strioj sur la flankoj kaj la brusto. Ekzistas subspecifa variado kun S.c. meinertzhageni kaj S.c. suahelicus estantaj pli blankaj sube kun pli dikaj strioj ol, ekzemple S.c. medianus. Ĝi estas 12–14 cm longaj kaj en Sud-Afriko maskloj pezis 21–26,9 g kaj inoj 17,4–27,5 g."African Broadbill (Smithornis capensis)". Handbook of the Birds of the World Alive. Lynx Edicions. Alirita en 2016-11-07. 

Disvastiĝo kaj habitato
La nigraĉapa kaliptomeno troviĝas en Afriko, malkontinue de Gvineo ĝis la eosta marbordo de Kenjo ĝis Kvazulu-Natalo. Ĝi vivas en la meza tavolo de ĉiamverdaj aŭ malaltaj arbaroj, en densaj deciduaj arbustaroj aŭ aliaj densaj arbaroj inkluzive de riveraj arbaroj.

Referencoj

Kategorio:Kaliptomenedoj
Kategorio:Paseroformaj
Kategorio:Birdoj de Afriko